በሊቢያ የትሪፖሊ አውሮፕላን ማረፊያ ላይ ለሁለተኛ ጊዜ የአየር ጥቃት ተሰነዘረ
የሊቢያ ምስራቃዊ ጦር በትሪፖሊ አውሮፕላን ማረፊያ ላይ ለሁለተኛ ጊዜ የአየር ጥቃት ሰነዘረ፡፡በጀኔራል ኻሊፍ ኻፍታር የሚመራው ጦር በትሪፖሊ ሚቲጋ በተባለው አውሮፕላን ማረፊያ ላይ ትናንት ምሽት ያካሄደው ጥቃት ለሁለተኛ ጊዜ የተፈጸመ ነው ተብሏል፡፡ምንም እንኳ በአውሮፕላን ማረፊያው ላይ ጥቃቱ ቢፈጸምም የአውሮፕላን ማረፊያው የአየር ትራፊክ ተቆጣጣሪ ሰራተኞች ስራ ላይ ናቸው ተብሏል፡፡ጥቃቱ በአውሮፕላን ማረፊያው የቱርክ አየር መንገድ አውሮፕንን ኢላማ ያደረገ እንደነበረም ዘገባው ያመላክታል፡፡የሀገሪቱን ምስራቃዊ ክፍል የተቆጣጠረው ይህ ጦር ትሪፖሊን በቁጥጥር ስር ለማዋል ላለፉት ሁለት ወራት ወታደራዊ እንቅስቃሴ እያደረገ እንደሚገኝ ይነገራል፡፡ይሁን እንጅ በተባበሩት መንግስታት ድጋፍ የሚደረግለትና መቀመጫውን ትሪፖሊ ያደረገውን መንግስት ጦር የመዲናዋን ደቡባዊ ወሰን ጥሶ ለመግባት እንዳልቻለ የአልጀዚራ ዘገባ ያስረዳል፡፡